Kuid foto väärtus ausa dokumendina mõraneb üha enam. Tõenäoliselt suhtuvad praegused  20-aastased võrreldes 60-aastastega foto usutavusse märkimisväärselt skeptilisemalt. Ka paljud kohtud on loobunud fotode tunnustamisest tõestusmaterjalina.  Kuigi ajakirjandusele on usaldusväärsus oluline väärtus, siis just meediatööstus (ka meelelahutus-, reklaami- ja filmitööstus) on süüdi usu devalveerumises foto aususse. Kui meenutada fototoimetajana tehtud illustratiivseid fotomanipulatsioone (mis siis, et ausa viitega `manipulatsioon`), siis olen ka ise oma väikese mõra sellesse usku löönud.